KLUBI 700
Daneen kannatas enam kui 20 aastat millegi all, mida ei kujuta ettegi.
Teda kuritarvitati, vägistati
ja ta sattus ühest halvast olukorrast teise.
Daneen üritas 3-4 korda ka end tappa, sest tahtis saada lahti kõigest valust.
Aga ta ei teadnud, kuidas.
Daneen on alati leidnud vee äärest rahu,
samas kui ta enda elu on olnud kõike muud kui rahulik,
täis rohket valu.
Tundus, et see ei lõppe kunagi ja ma ei suutnud seda enda taluda.
Nii hakkasingi oma randmeid lõikuma.
Seda tingis aastatepikkune kuritarvitamine.
Daneen oli kõigest 5-aastane,
kui ta isa hakkas peksma ja vägistama nii teda kui ta õdesid.
Isa ähvardused sundisid neid aga vaikima.
Läksin vanni, püüdes saada puhtaks sellest räpasest tundest.
Küürisin end nii kõvasti, et nahk oli juba verel.
Daneen pidas aastaid oma põrgulikku elu normaalseks.
Kui ta aga nägi 11-aastaselt ühe oma sõbra pere ja nende olemist,
mõistis ta, kui katkine ta elu tegelikult on.
Paanika- ja ärevushood, masendus.
Tunne, et ma pole midagi väärt.
Mul polnud aimugi, kes ma olen.
Peale enesetapukatset
saatsid sotsiaaltöötajad Daneeni ja ta õed kasuperedesse.
5 aasta jooksul, mis ta süsteemis oli, kohtas ta üht kristlikku peret,
kes rääkisid talle Jumalast.
Mõtlesin küll Jumalale, aga samas oli vihane Ta peale,
mõeldes, kuidas Ta sai Jumalana lasta minuga midagi sellist juhtuda.
Pääsedes 16-aastasena kasuperede süsteemist,
jäi Daneen omapäi.
Ta oli 21-eluaastaks 2 lapse ema
ja abielus mehega, kes oli samuti kuritarvitamise ohver.
Samas, kui see ühine nimetaja oli neid kokku toonud,
oli see ka miski, mis lõhkus nende elu.
Ta peksis mind hullusti, nii et mu ribid ja põseluu said murtud.
Verevalum ajus.
Mul polnud mingit eneseväärtust
ja ma arvasin, et olengi selle ära teeninud.
Ta abikaasa tarbis ka kokaiini
ja peagi hakkas ka Daneen seda tegema.
Elu esimest korda ma ei tundnud enam
valu.
Vihkasin end koheselt
ja mul polnud mingit austust enda suhtes,
aga see oli uus viis mitte kogeda valu.
Nende abielu purunes 11 aasta möödudes.
Daneenile jäid kaks last ja sõltuvus kokaiinist.
Ma ei suutnud tänu sellele tulla toime oma eluga
ja sellega, kes minust oli saanud.
Olin täiesti tümaks tehtud.
Järgmise 10 aasta jooksul andis Daneen endast emana parima,
kannatas veel ühe vägivaldse suhte all
ja püüdis kokaiini abil tulla toime kõigi oma deemonitega.
Kuniks 2009. aastani,
mil ta tundis, et ta ei talu enam seda valu.
Vihkasin end täiega
ja mõtlesin, et kui elu ongi selline, siis ma ei taha enam elada.
Arvasin, et mu lastel on parem, kui suren.
Mul oli purgitäis vaaliumit.
Tõmbasin end magamistoa põrandal loote asendis kerra
ja ütlesin: "Jumal, kui Sa mind ei aita, siis võtan endalt elu."
Mu telefon muudkui helises ja mu ema oli see, kes helistas.
Ma ei tahtnud vastata.
Mul oli ühes käes purgitäis tablette ja teises käes helisev telefon,
mis muudkui helises ja helises.
Vastasin lõpuks: "Mis on?"
ja ema küsis: "Mis toimub?", otsekui teades.
Viskasin tabletid käest ja lihtsalt nutsin Jumala ees.
Järgmisel hommikul
polnud Daneenil enam mingit isu uimastite järele.
Küll aga oli ta süda täis valu.
Ma ei teadnud, kuidas oma elu muuta.
Mul polnud aimugi, milline on eluterve elu
või mis on armastus?
Tahtsin lihtsalt olla armastatud.
See oli kõik, mida igatsesin.
Kuniks Daneen leidis ühel päeval kaardi,
mille sõbranna oli talle andnud.
See oli kutse kogudusse.
Igatsesin nii väga kogeda midagi normaalset ja tervet.
Mõtlesin, et äkki leian selle kirikust?
Nii otsustasingi minna ja järgi vaadata.
Algul tõrges külastus muutus regulaarseteks külastusteks
ja Daleen hakkas isegi käima koguduse naiste osaduses.
Nad ütlesid, et armastavad mind seni,
kuni õpin ka ise end armastama.
Seda nad ka tegid.
Nemad olid need, kes õpetasid mind jälle elama.
Samas kulus veel aastaid,
enne kui Daileen mõistis altarikutse ajal
Jumala armastuse tõelist olemust ja selle ka vastu võttis.
See muutis kõik ja ma nutsin kui väike laps.
Seejärel aga palusin kogu südamest, et Jumal tuleks mu ellu.
Peagi peale seda sai ta ka ristitud.
Mulle meeldis see, et meid ristiti jões.
See tundus palju lähemal sellele, mida Jeesus oli teinud.
See oli võimas.
Olin pannud paberile kirja kogu oma valu ja hirmud.
Hoidsin seda peos ja kui pastor palvetas mu eest,
tundsin end veest väja tulles kui uue inimesena.
See oli imeline tunda end uuena.
Tänu jätkuvale kasvule, elutervele kogukonnale,
nõustamisele ja piiblitundidele
on Daneen leidnud lõpuks oma raske loo osas rahu.
Võin lõpuks ometi öelda, et meeldin iseendale.
Tean, et Jeesus armastab mind,
isegi, et maailm on püüdnud mind nii palju kordi rajalt maha võtta.
Jeesus aga pole lasknud mul minna.
Ta on päästnud mu elu
ja näidanud mulle, et olen väärtuslik ja armastatud.
Ta armastab mind just sellisena nagu olen.
Mulle nii meeldis see mõte: "Lõpuks ometi ma meeldin iseendale."
Mis imeline lugu meeldida iseendale, olles läinud läbi kõigest, millest oled
ja leides nö teisel pool oma väärtuse, väärikuse ja eesmärgi.
Sama võib juhtuda ka sinuga.
Kui mõistad, et oled väärt seda hinda, mille Jeesus maksis su eest;
et Ta armastab sind nii väga, et Ta oli valmis surema su eest.
Ta oli valmis võtma sinu koha, et kannatada ja surra
ja Ta teeks seda uuesti, kui tarvis. Lihtsalt sinu pärast.
Ta jätaks teised 99, et tulla ja leida sind.
Mõistes seda väärust, mille Ta armastus sulle annab -
seda, kui kallis aare sa Tema silmis oled -
kui see korraga kohale jõuab,
saab kõik uueks.
Ja sa võid saada uue alguse
ning elu, millel on eesmärk ja väärtus.
Kõik vana on möödas ja vaata - uus on tekkinud.
Usun, et Daneeni lugu on kogemuse poolest paljudele tuttav.
Kui aga tunnistad Jeesust ja ütled oma mõtteis, et usud Teda,
võttes Ta vastu kui reaalse isiku.
Ta sündis neitsist ja elas patuta elu.
Ta soontes voolas jumalik veri ja Ta suri ristil meie eest,
kuid Ta tõusis ka surnuist.
Mis iganes ka pole - hoia seda tõde oma südames.
Daleen ei teadnud, kuidas saada vabaks kõigest juhtunust
ja kõigest, mida ta ise oli teinud.
Kuidas andestada iseendale ja neile, kes on sulle haiget teinud?
Kuidas küll teha seda kõike?
Daleen eksles seni, kuni alistas kõik Jumalale.
Ka oma südame kõige salajasemad paigad.
Paigad, kuhu ta polnud lasknud tõde ligi.
Ta oli lasknud Jumala teatud kauguseni,
aga mitte kogu oma ellu.
Kui sa oled ka selline ja sa oled maadelnud oma eluga,
siis täna on sinu päev, kus lasta Jumal igasse oma elu soppi.
Lasta kõigesse, mis on juhtunud ja mida oled teinud,
paludes Tema andestust ja puhastust.
Kõige enam aga igatsed sa uskuda Ta armastusse
ja võtta see vastu.
Kui Daneen alistas lõpuks kõik, koges ta ka midagi jumalikku.
Midagi üleloomulikku.
Totaalset uuestisündi.
Ja siis ta läks veeristimisele,
surmates kõik vana ja tõustes üles täiesti uue inimesena
omades uut elu Kristuses.
Uut elu Jumala võidmises ja üldse kõike uut koos Temaga.
Kui see kõnetab sind ja sa igatsed seda sama,
siis Jeesus on vaid ühe palve kaugusel.
Kõik, mida tegema pead, on vaid kummardama oma pea
ja paluma väga lihtsa palve.
Suurim küsimus on, kas oled valmis andma Talle kõik?
Kui oled, siis kummarda oma pea ja palume üheskoos,
lastes Jeesusel teha kõik ülejäänu.
Palu koos minuga.
Jeesus.
Just nii, ütle Ta nimi häälega välja.
Jeesus,
ma tulen Su ette
alistades Sulle kõik.
Olen püüdnud elada omal moel
ja oma tahte järgi,
aga Issand, täna ma igatsen Su tahte järele.
Las Sinu tahe sündida mu elus.
Jumal, ma alistan Sulle kõik.
Ma alistan kõik Sulle.
Kõik oma salajased sopid, käitumised ja ihad.
Kõik salajased haigetsaamised.
Issand, ma alistan need kõik.
Palun tule mu ellu ja täida mind oma armastusega
ning puhasta mind.
Puhasta mind ja ma saan puhtaks.
Jeesus, kui seda teed,
tahan olla Sinuga oma elupäevade lõpuni.
Kuule mu palvet ja vasta sellele.
Tule mu südamesse.
Palun seda Jeesuse nimel.
Isa, palun praegu kõigi eest, kes palvetasid,
et kastaksid neid oma armastusega ja täidaksid neid ülevoolavalt.
Las nad kogeda, et nende palvet on kuulda võetud
ja see saab ka vastatud juba täna.
Tee seda Issand, sest palume seda Jeesuse nimel.
Aamen ja aamen.
Kui palusid koos minuga, tee palu ühte asja veel.
Anna sellest kellelegi teada.
Oleme olemas su jaoks.
Me ei mõista sind hukka, vaid me tahame armastada sind
ja öelda sulle, et Jumal armastab sind samuti.
Kui mõtled, kas on võimalik saada vabaks
teatud asjadest oma südames,
siis on ja me oleme olemas su jaoks.
Järgmisena aga lugu naisest, kelle nahk oli täis kohutavaid ville.
Kust iganes ka sügasin, sinna tekkis suurel hulgal ville.
Mis veelgi hullem, arstid ei teadnud selle põhjust
ega osanud seda ka ravida.
Näitame peale pausi lähemalt, kuidas ta sellest terveks sai.
Iga lapse sees
on kangelane,
juht,
sõber,
keegi, kes aitab,
kes teeb seda, mis õige
ja unistab kellekski saamisest.
Kui nad vajavad meie abi selles.
Mida küll teha?
Mida küll öelda?
Kuidas end tunda?
Siin tulebki appi "Superraamat"
jagades lastele moraalseid ja vaimseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest niipea, kui need ilmuvad.
Lisaks kaks koopiat sõpradega jagamiseks.
Telli "Superraamat" ja vaata, kuidas imed hakkavad sündima.
Sida arvas, et ta sureb ja teadis täpselt, miks ta nii haige on.
Ta oli päev varem joonud mustast tiigist vett,
kuhu olid loomadki sisse ära surnud.
Sida ja ta ema sõltusid väikese tiigi veest,
mis asus Hondurase mägedes ja kaugel nende kodust.
Üks ots sinna võttis tund aega, et saada vaid mõned liitrid vett.
Hiljem päeva jooksul pidime uuesti minema.
See vesi on must, täis erinevaid baktereid.
Pidime seda jooma,
sest me lähedal polnud muid veekogusid.
Kord leidsid nad sealt isegi vette surnud looma.
Seda nähes ütlesin emale, et see tuleb sealt välja tõmmata.
Tegin seda, samas tundes, et ei taha sealt enam vett võtta.
Teadsime, et see on reostunud.
Me ei joonud päev otsa vett tänu sellele surnud loomale.
Nad läksid järgmine päev uuesti vee järele,
kuid seekord jäi Sida selle joomisest väga haigeks.
Arvasin, et suren. Mul oli nii paha olla.
Mu tütre seis oli väga halb,
aga pidin jätma ta, et minna uuesti vee järele.
Kui Operatsioon Õnnistus kuulis,
kuidas sealne kogukonna rahvas kannatas halva vee pärast,
pakkusime oma abi.
Esiteks ehitasime sinna uue veetsisterni,
et vette ei sattuks igasugu asju.
Seejärel täitsime selle tsisterni teisest kohast pumbatud veega.
Seejärel puhastasime selle, nii et kõik said juua puhast vett.
Olin sel päeval üliõnnelik,
sest meil on nüüd puhast vett.
Me ei pea enam minema kuhugi kaugele vee järgi,
sest Jumal kasutas Operatsioon Õnnistust,
et tuua meile vett.
See vesi on nii maitsev!
Aitäh teile Operatsioon Õnnistus!
Ja aitäh teile, kes te olete Klubi 700 liikmed,
sest siis olete ka osa sellest õnnistusest
ja uuest veesüsteemist sellele külale.
Me võtame seda nii normaalsena,
et saame kraanist vett lasta ja puhast vett juua.
Paljudel inimestel üle maailma pole aga sellist võimalust.
Nii ongi meil võimalus neid aidata ja nende elu muuta.
Mida kõike ka puhta veega ära ei tee!
Inimeste suremus langeb,
naistel on võimalus teha ka muid asju, kui kulutada tunde veel toomisele.
See on ikka tõeline õnnistus nende jaoks.
Tahate ka olla osa sellest?
Siis liituge Klubi 700'ga
ja osa igast te annetusest läheb Operatsioon Õnnistuse tööks,
et aidata inimesi üle maailma.
Teine osa annetusest läheb CBN'i rahvusvahelise töö toetuseks,
et jagada evangeeliumi üle maailma.
Olete osa kõigest, mida me teeme, kui liitute Klubi 700'ga.
Nüüd aga lugu naisest,
kes kannatas aastaid emotsionaalse ja füüsilise valu käes.
Mind rabasid kõige enam jalust arsti sõnad,
et sellele pole mingit ravi.
Vaadake, kuidas see ravimatu haigus kadus hetkega.
Kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Sue lõpetas väljas käimise,
kui algul kerge sügelusega lööve läks täiega käest ära.
Arstide sõnul oli tegu ravimatu looga, aga nad eksisid täiega.
Vahet pole, kui väike ka mõni asi on -
kui see põhjustab valu, mõjutab see ka me elu mitmel erimoel
Sue kätele tekkisid 2015. aastal, väikesed villid.
Sügelus oli täiesti talumatu.
Pidev nahaärritus ei mõjutanud ainult teda,
aga lõpuks ka kõike teda ümbitsevat.
Sh ta abikaasa Edi.
See algas mu rannetest ja liikus edasi.
Sügelus muutus üha hullemaks
ja kui siis seda sügasin, tekkis sinna terve ports ville.
Suutsin vaevu elada 3-4 päeva, ilma, et neid ville poleks tekkinud.
Ärkasin ka keset ööd sügeluse peale üles.
See oli ka see, mis mind algul kõige enam häiris,
sest ma ei saanud enam korralikult kogu ööd magada.
Lööve levis ka teistele kehaosadele - sh ta näole ja jalgadele.
Suel oli kõrini sellest väikesest suurest probleemist,
misttõttu ta hakkas otsima vastuseid.
Käisin perearstil,
aga tal polnud aimugi, mis võiks seda põhjustada.
Ka oli ta üllatunud, et see levis üle kogu keha.
Ta määras mulle kahed ravimid, mis küll veidi ohjasid kogu lugu,
aga ei lõpetanud seda.
Jah, ta ei kaotanud jalga ja tal polnud vähki,
aga selle kõige pidev igapäevane läbielamine...
ja ei mingeid lahendusi.
4 kuu möödudes, kui midagi polnud muutunud,
saatis perearst Sue allergoloogi juurde,
kes avastas tal nahaaluse mastotsütoosi -
nahahaiguse, mis on seotud autoimmuunsuse häirega
ja millele teadaolevalt pole ravi.
Kõige enam mõjus see,
kui mulle jõudsid kohale arsti sõnad, et sellele pole mingit ravi.
Läksin mõneks ajaks ära ja tõmbusin endasse.
Ma ei tahtnud enam käia avalikes kohtades
ega seletada lastelastele, miks ma ei saa enam basseinis käia.
Me ei käinud väljas ega saanud midagi teha.
Sue pidi pidevalt kandma pikkade varrukatega riideid.
Haigus ei mõjutanud vaid meid kahte, aga see mõjutas kõike.
Kogu me elu.
Sue sõltus 4 aastat ravimitest, mis hoidsid haigust kontrolli all.
Kui ta pidi 2017. a. põlveopi tõttu nende võtmise lõpetama,
tuli haigus veelgi hullemini tagasi.
Sue koges ravimatu haiguse tõttu taas nii emotsionaalset kui füüsilist valu.
Olin kui seotud, kuniks hüüdsin Jumala poole.
Ma tõstan kõrgeks Su püha nime.
Aita mind, Issand, mu hädas ja nõtruses!
Hakkasin niimoodi hüüdma palves Jumala poole,
öeldes, et tean küll oma diagnoosi, aga ka seda, kes Tema on.
Kuniks saabus 2. august 2018,
mil Sue ja Ed vaatasid Klubi 700 nagu alati hommikuti.
Terryl oli eriline sõna Jumalalt.
Ma ei tea, mis see on, aga see on mingi nahaalune põletik.
See on ühtaegu valulik ja sügeleb ning levib üle keha.
Miski pole suutnud seda peatada,
aga täna on sinu päev ja Jeesus tervendab su just praegu.
Lihtsalt võta see vastu!
Ja me tundsime, kuidas valgus täitis me toa.
Sue ütles mulle: "See olen ju mina."
Ed hüppas püsti ja tõstis käed taeva poole,
hüüdes: "Tänu Issandale! Tänu Issandale!
Sue saab terveks, tänu Jumalale!"
See oli lihtsalt imeline!
Peale seda rõõmu saabus aga imeline, imeline rahu.
Lööve ja villid kadusid täielikult.
Sue läks 3 kuu pärast arstile,
jagades temaga oma tervenemise lugu.
Arst ütles: "See on ju imeline uudis! Suurepärane!
Ja teil pole peale seda enam löövet olnud?"
- "Ei, ei ole."
"Ja kaua see on nüüd nii olnud?"
Kui ütlesin, kaua, ütles ta: "Milline imeline tunnistus!"
Ja siis ta ütles: "Palvetame!" ning ta tänas Jumalat veelkord.
Suel ja Edil on nüüd plaan reisida, näha ja elada rohkem.
Nad mõlemad on saanud muudetud Taevaisa erakordse armastuse poolt.
See muutis me elu.
Väga erilisel moel.
Ja eriti veel minu oma.
Kõik, mis meile sellest loost alles jäi, oli armastus.
See tõesti mõjutas meid nii väga,
et Jumal tõesti armastab meid nii väga.
Ta tõesti armastab sind.
Ta tõesti teeb seda.
Kui see sulle kohale jõuab, ei pea sa Temaga enam kauplema
või Teda anuma või nuiama.
Sa lihtsalt vabaned Tema armastuses ja sõltud täiesti Temast.
Sõltumine aga tähendab uskumist.
See ei tähenda asjade leppimisega nii nagu nad on,
aga usku sellesse, et Jumal tahab muuta olukordi
ja näha oma tahet sündimas nõnda kui taevas, nõnda ka maa peal.
Jeesus ütles selgelt, et Ta on tulnud selleks,
et meil oleks elu ja et meil oleks seda ülirohkesti.
Ta ei tulnud selleks, et panna sind kuidagi kannatama,
vaid Ta tuli selleks,
et sul oleks elu ja oleks seda ülirohkesti.
Kui mõistad, et see on jumalariigi peamisi printsiipe,
siis hakkad ka mõistma,
et kõik haigused ja hädad on Tema riigis ebaseaduslikud.
Mõtle korra taevale.
Kas seal on kedagi, kellel sügeleks kuskilt midagi?
Kedagi, kellel oleks lööve?
Või üldse mõni probleem.
Või vähk?
Vastus on selge ei.
See on Jumala tahe, et see nii oleks ja Jeesus õpetas meid paluma:
"Meie Isa, kes Sa oled taevas, pühitsetud olgu Sinu nimi.
Sinu riik tulgu, Sinu tahtmine sündigu nagu taevas nõnda ka maa peal."
Kui Jeesus käskis oma jüngritel minna ja kuulutada evangeeliumi,
käskis Ta neil ka tervendada haigeid ja öelda neile, et taevariik on lähedal.
Nii kuulutan ma teiegi üle, et taevariik on just siin samas.
Pead sellest vaid kinni haarama ja sõltuma vaid Jeesusest.
Ja ära looda oma palvete või usu peale,
aga looda ainuüksi Jeesuse peale ja sellele, mida Ta on juba teinud.
Sest Tema vermete läbi oleme me terveks saanud.
Tema jaoks pole ükski haigus liiga suur või liiga väike.
Nii et palugem kohe praegu, uskudes Jumalasse.
Tahan, et paneksid usuaktina oma käe selle koha peale,
mis vajab tervenemist.
Oleme sinuga palves ühel meelel ja usume täit tervenemist.
Piibel ütleb, et kus 2-3 on ühel meelel koos palves,
siis see palutu ka saab neile.
Nii et oleme koos palves, puuduta oma haiget kohta
ja Jumal teeb kõik ülejäänu.
Palvetame.
Issand, me toome vaatajate vajadused Su ette just praegu
ja kuulutame, et taevariik on lähedal.
Las Su tahe sündida nende ihudes nagu see on taevas,
kus pole ühtegi haigust.
Seal pole keegi vigane ega maadle lööbe või vähiga.
Me kuulutame Jeesuse nimel - ole terve ja terviklik!
Ma olen terve tänu elava Päästja vermetele.
Ma saan taastatud ja valuvabaks just praegu
ja ma võtan selle vastu Jeesuse nimel.
Nüüd aga tõsta oma käed ja rõõmusta oma tervenemise üle
nagu Sue and Ed tegid,
sest Jumal elab oma rahva kiituslaulude keskel.
Lõpetuseks aga Psalmid 27:14:
"Oota Issandat, ole vahva, ja su süda olgu kindel!
Oh, oota Issandat!"
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi. Midagi on nagu puudu.
Vaid Jumal saab anda elule tõelise tähenduse.
Tõeline õnn lähtub Tema tundmisest.
Avasta, kuidas Jumal saab muuta su elu -
vaata Klubi 700 saadet.
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas